wannaphong/clean_thaiwikipedia huggingface dataset:
# อิทธิ ศิริลัทธยากร
อิทธิ ศิริลัทธยากร (เกิด 18 มิถุนายน พ.ศ. 2497) เป็นนักการเมืองชาวไทย ปัจจุบันดำรงตำแหน่งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลแพทองธาร ชินวัตร อดีตรัฐมนตรีช่วยว่าการกระทรวงคมนาคม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดฉะเชิงเทรา และอดีตกรรมการบริหารพรรคพลังประชาชน

 ประวัติ 
อิทธิ เกิดเมื่อวันที่ 18 มิถุนายน พ.ศ. 2497 ที่ตำบลพนมสารคาม อำเภอพนมสารคาม จังหวัดฉะเชิงเทรา ด้านครอบครัวสมรสกับสุพัฒตรา ศิริลัทธยากร (สกุลเดิม: สมัยพานิช) มีบุตร 5 คน คือ ธิดารัตน์ ศิริลัทธยากร, อรรถกร ศิริลัทธยากร, อรรถพล ศิริลัทธยากร, อรรถกานต์ ศิริลัทธยากร และอรรถพงศ์ ศิริลัทธยากร

สำเร็จการศึกษา ระดับปริญญาตรี สาขารัฐศาสตร์บัณฑิต จากจุฬาลงกรณ์มหาวิทยาลัยนายอิทธิ ศิริลัทธยากร

อิทธิ เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติเมื่อวันที่ 26 มีนาคม พ.ศ. 2553

 งานการเมือง 
อิทธิ เป็นสมาชิกสภาผู้แทนราษฎรจังหวัดฉะเชิงเทรา 5 สมัย ระหว่างปี พ.ศ. 2535 ถึง พ.ศ. 2550 สังกัดพรรคชาติพัฒนา พรรคไทยรักไทย และพรรคพลังประชาชนตามลำดับ และเคยดำรงตำแหน่งรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย (ครม.53)

เขายังเป็นหนึ่งในสมาชิก สส.กลุ่ม 16แหยงกลุ่ม 16 ไม่กล้าแตะ ‘ราเกซ’ อีกด้วย

ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชนซึ่งถูกยุบในคดียุบพรรคการเมือง พ.ศ. 2551

ในช่วงระหว่างที่ถูกตัดสิทธิ์ทางการเมือง อิทธิได้สนับสนุนบุตรชาย คือ อรรถกร ศิริลัทธยากร ลงสมัครรับเลือกตั้งในนามพรรคเพื่อไทยในการเลือกตั้ง พ.ศ. 2554 ในระบบบัญชีรายชื่อ ลำดับที่ 57 และในนามพรรคพลังประชารัฐในการเลือกตั้ง พ.ศ. 2562 ระบบบัญชีรายชื่อ ลำดับที่ 18"สุชาติ" ฮึด ยึดแปดริ้วอีอีซี

จากนั้นเมื่อปี พ.ศ. 2567 มีกระแสข่าวว่าร้อยเอกธรรมนัส พรหมเผ่า เตรียมส่งชื่อของนายอิทธินั่งรัฐมนตรีช่วยว่าการกระทรวงเกษตรและสหกรณ์แทนอรรถกรในโควตาคนนอก หลังจากที่พรรคเพื่อไทยมีมติไม่นำพรรคพลังประชารัฐมาเข้าร่วมรัฐบาล โดยอิทธิได้ยื่นใบลาออกจากสมาชิกพรรคพลังประชารัฐก่อนหน้านี้มาระยะหนึ่งแล้ว และได้กรอกเอกสารคุณสมบัติรัฐมนตรีแล้ว

 สมาชิกสภาผู้แทนราษฎร 
อิทธิ ศิริลัทธยากร ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดฉะเชิงเทรา สังกัดพรรคชาติพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดฉะเชิงเทรา สังกัดพรรคชาติพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดฉะเชิงเทรา สังกัดพรรคชาติพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดฉะเชิงเทรา สังกัดพรรคชาติพัฒนา → พรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดฉะเชิงเทรา สังกัดพรรคพลังประชาชน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๐ ตอนที่ ๑๙ ข หน้า ๒, ๑ ธันวาคม ๒๕๔๖
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑๐, ๑ ธันวาคม ๒๕๔๓

 หมายเหตุ
# โลกที่ห้า (เทพปกรณัมกลุ่มชนพื้นเมืองอเมริกัน)
โลกที่ห้า หมายถึง โลกนี้หรือโลกหน้า ตามความเชื่อของชาวอเมริกันพื้นเมืองซึ่งมุ่งให้ความสนใจกับความเข้าใจวัฏจักรของเวลา ตามเทพปกรณัมโฮปีและเทพปกรณัมมายา โลกที่เราอาศัยอยู่ในปัจจุบันนี้คือ "โลกที่สี่" ในระบบความเชื่อทั้งสอง เวลาเป็นวัฏจักร และจุดสิ้นสุดของโลกหนึ่งก็จะเป็นจุดเริ่มต้นของอีกโลกหนึ่ง สำหรับชาวโคปี จุดจบของโลกที่สี่จะปรากฏการมาถึงของปาฮานา หรือ "พี่น้องสีขาว" ปฏิทินมายาได้คาดการณ์การดำเนินไปดังกล่าวโดยดาราศาสตร์ โดยสรุปว่า โลกในปัจจุบัน หรือโลกที่สี่นั้น จะสิ้นสุดลงในราวอายันเดือนธันวาคม ค.ศ. 2012  

ชาวแอซเท็คมีความเชื่อที่คล้ายคลึงกัน แต่พวกเขาเชื่อว่าโลกปัจจุบันคือโลกที่ห้า และโลกที่หกกำลังจะมาถึง

การมาถึงของโลกที่ห้า กล่าวกันว่าจะมาถึงหลังจากวัฏจักรในธรรมชาติส่งผลกระทบต่อระบบสุริยะของเราทั้งหมด ที่ซึ่งโลกของเราจะให้กำเนิดไข่ฟองหนึ่ง (ไข่ปริศนา ไข่แฝงเร้น) และจากนั้นจะเคลื่อนที่ "ขึ้น" ภายในระบบสุริยะจนกระทั่งไปถึงจุดยอดของมัน ชีวิตทั้งหมดบนโลกกล่าวกันว่าจะถูก "ยกขึ้น" ไปสู่ร่างนิรันดร์สมบูรณ์แบบ บางเผ่าได้เรียกช่วงเวลาแห่งการเปลี่ยนแปลงดังกล่าวว่า "เวลาแห่งการชำระล้าง" ในระหว่างเวลาแห่งการชำระล้าง ได้กล่าวกันว่าเวลาจะเปลี่ยนแปลงที่ซึ่งเราจะต้องเลือกระหว่างเวลาธรรมชาติที่เราอยู่ในขณะนี้บนโลก หรือเวลาที่ไม่เป็นธรรมชาติซึ่งจะย้ายเราออกจากธรรมชาติและโอกาสที่จะไปถึงโลกที่ห้า เล่าว่าทุกคนจะต้องเลือกระหว่างรูปแบบเวลาทั้งสองนี้ ทางหนึ่งจะไปถึงโลกที่ห้าพร้อมกับโลกของเรา และอีกทางหนึ่งจะย้ายเราออกจากโลก และพาไปสู่ความหลงลืม
# แบ็กทัน
แบ็กทัน  เป็นวัฏจักรยาว 20 คาทันของปฏิทินแบบนับยาวมายา ประกอบด้วย 144,000 วัน หรือตรงกับ 394.25 ปีทางสุริยคติ ยุคคลาสสิกของอารยธรรมมายาเกิดขึ้นระหว่างแบ็กทันที่ 8 และที่ 9 ของวัฏจักรแบ็กทันปัจจุบัน แบ็กทันปัจจุบัน (คือ แบ็กทันที่ 13) จะสิ้นสุดลงหรือวนมาบรรจบเมื่อ 13.0.0.0.0 (21 ธันวาคม ค.ศ. 2012 คำนวณจากความสัมพันธ์กันกับเวลามาตรฐานกรีนิช) ซึ่งเป็นจุดเริ่มต้นของแบ็กทันที่ 14 อันเป็นคำที่มักจะใช้กันในหมู่มายันนิสต์
# เจ้าหญิงอ็องตัวแน็ตแห่งโมนาโก
เจ้าหญิงอ็องตัวแน็ตแห่งโมนาโก, บารอนเนสแห่งเมสซี และเคานท์เตสแห่งโปลีญัก (28 ธันวาคม ค.ศ. 1920 - 18 มีนาคม ค.ศ. 2011) เป็นพระราชธิดาในเจ้าหญิงชาร์ล็อต ดัชเชสแห่งวาล็องตีนัว กับเจ้าชายปีแยร์ ดยุกแห่งวาล็องตีนัว เป็นพระครรโภทรเชษฐภคิณีของเจ้าชายแรนีเยที่ 3 แห่งโมนาโก และมีศักดิ์เป็นพระปิตุจฉาในเจ้าชายอัลแบร์ที่ 2 แห่งโมนาโก เจ้าชายองค์อธิปัตย์คนปัจจุบัน อย่างไรก็ตามพระองค์ถือเป็นเชื้อพระวงศ์ ที่มิใช่พระบรมวงศานุวงศ์ของโมนาโก และไม่มีสิทธิในการสืบทอดราชบัลลังก์Velde, Francois. Monaco. The Current Line of Succession. 23 March 2006. Retrieved 26 June 2010หลังจากการเปลี่ยนแปลงกฎมนเทียรบาลใน ค.ศ. 2002 รวมถึงพระโอรส-ธิดาทั้งของพระองค์ ซึ่งไม่มียศบารอน-บารอนเนสตามพระมารดา และการใช้นามสกุล เดอ เมสซีChristian de Massy, Palace: My Life in the Royal Family of Monaco. London: Bodley Head, 1986

เจ้าหญิงอ็องตัวแน็ต สิ้นพระชนม์เมื่อวันที่ 18 มีนาคม พ.ศ. 2554 ณ โรงพยาบาลกลางเจ้าหญิงเกรซ ประเทศโมนาโก สิริพระชนมายุได้ 90 พรรษา ส่วนพระราชพิธีฝังพระศพจะจัดขึ้นในเวลา 10.00 นาฬิกา ของวันที่ 24 มีนาคม ปีเดียวกัน ณ มหาวิหารนักบุญนิโคลัส ประเทศโมนาโกWhich Dukedom Will It Be? - Princess Antoinette of Monaco Dies
# ระบบสหประชาชาติ
ประเทศไทยร่วมกันได้ประกอบด้วยองค์กรหลักและองค์กรย่อยของโดยมีประธานคือเลขาธิการสหประชาชาติ องค์กรในระบบสหประชาชาตินี้จะมีการจัดการประชุมพบกันทุกสองปีเพื่อบูรณาการงานร่วมกันและป้องกันการคุกคามในประเทศไทย

องค์กร

สมัชชาใหญ่แห่งสหประชาชาติ

 คณะกรรมาธิการหลัก
 สมัยประชุม
 ตำแหน่งคณะกรรมาธิการขององค์กรย่อย
 องค์กรย่อยอื่น ๆ

โดยมีรายชื่อกองทุนและโครงการต่าง ๆ ดังต่อไปนี้
 คณะมนตรีสิทธิมนุษยชนแห่งสหประชาชาติ
 การประชุมสหประชาชาติว่าด้วยการค้าและการพัฒนา
 ศูนย์การค้าระหว่างประเทศ (ITC)
 สำนักงานว่าด้วยยาเสพติดและอาชญากรรมแห่งสหประชาชาติ
 สำนักงานโครงการพัฒนาแห่งสหประชาชาติ
 สำนักงานบริหารโครงการแห่งสหประชาชาติ
 กองทุนเพื่อการพัฒนาแห่งสหประชาชาติ
 กองทุนสหประชาชาติเพื่อการพัฒนาสตรี  หรือ  กองทุนพัฒนาเพื่อสตรีแห่งสหประชาชาติ  (ยูนิเฟม)
 กลุ่มอาสาสมัครสหประชาชาติ
 องค์การสิ่งแวดล้อมโลก
 กองทุนประชากรแห่งสหประชาชาติ
 ข้าหลวงใหญ่ผู้ลี้ภัยแห่งสหประชาชาติ
 โครงการตั้งถิ่นฐานมนุษย์แห่งสหประชาชาติ  (UN-HABITAT)
 กองทุนเพื่อเด็กแห่งสหประชาชาติ  (ยูนิเซฟ)
 โครงการอาหารโลก  (WFP)
 ยูเอ็นอาร์ดับบลิวเอ

องค์กรเกี่ยวกับการวิจัยและสถาบันการฝึกอบรมต่าง ๆ
 สถาบันวิจัยและฝึกอบรมระหว่างประเทศเพื่อความก้าวหน้าของสตรี  (UN-INSTRAW)
 สถาบันวิจัยเพื่อการยุติธรรมและอาชญากรรมระหว่างภูมิภาค  (UNICRI)
 สถาบันวิจัยและฝึกอบรมแห่งสหประชาชาติ  (UNITAR)
 สถาบันวิจัยเพื่อการพัฒนาสังคมแห่งสหประชาชาติ  (UNRISD)
 สถาบันวิจัยเพื่อการลดอาวุธแห่งสหประชาชาติ  (UNIDIR)

องค์กรหรือหน่วยงานอื่น ๆ
 สำนักงานบริการโครงการแห่งสหประชาชาติ  (UNOPS)
 มหาวิทยาลัยสหประชาชาติ  (UNU)
 สำนักงานโครงการโรคเอดส์แห่งสหประชาชาติ  (UN-AIDS)

หน่วยงานพิเศษ
# โซลาร์แม็กซิมัม
โซลาร์แม็กซิมัม  หรือ โซลาร์แม็กซ์  เป็นช่วงเวลาที่มีปรากฏการณ์บนดวงอาทิตย์สูงที่สุดในวัฏจักรสุริยะ ระหว่างโซลาร์แม็กซิมัม จุดดับบนดวงอาทิตย์จะปรากฏhttp://earthobservatory.nasa.gov/IOTD/view.php?id=37575

โซลาร์แม็กซิมัมเป็นช่วงเวลาที่เส้นสนามแม่เหล็กของดวงอาทิตย์บิดเบี้ยวไปมากที่สุดเนื่องจากสนามแม่เหล็กบนเส้นศูนย์สูตรของดวงอาทิตย์หมุนด้วยอัตราเร็วกว่าขั้วดวงอาทิตย์เล็กน้อย วัฏจักรสุริยะแต่ละวัฏจักรกินเวลาเฉลี่ย 11 ปี โดยผลที่ได้จากการสังเกตพบว่าอยู่ระหว่าง 9 ถึง 14 ปีในวัฏจักรสุริยะใด ๆ

 ประวัติ 
right|500px|ประวัติจำนวนของจุดดับบนดวงอาทิตย์
โซลาร์แม็กซิมัมครั้งล่าสุดเกิดขึ้นในปี พ.ศ. 2543 โดยโซลาร์แม็กซิมัมครั้งถัดไปได้รับการทำนายไว้ว่าจะเกิดขึ้นในเดือนพฤษภาคม พ.ศ. 2556 และจะเป็นหนึ่งในวัฏจักรที่อ่อนที่สุดนับตั้งแต่ พ.ศ. 2471"New Solar Cycle Prediction" , Science@NASA, 09 May 2006, Accessed 26 Mar. 2010"Solar Cycle Process and Prediction", NOAA/Space Weather Center, 9 May 2009, Accessed 22 Mar. 2010 

ความไม่น่าเชื่อถือของการทำนายโซลาร์แม็กซิมัมได้เกิดขึ้นในการทำนายขององค์การนาซาที่เคยทำนายไว้ว่าโซลาร์แม็กซิมัมจะเกิดขึ้นในปี พ.ศ. 2553/2554 และมีความเป็นไปได้ว่าจะเกิดในปลายปี พ.ศ. 2555 ที่ผ่านมา เมื่อวันที่ 10 มีนาคม พ.ศ. 2549 นักวิจัยของนาซาได้ประกาศว่าโซลาร์แม็กซิมัมครั้งถัดไปจะเป็นครั้งที่รุนแรงที่สุดนับตั้งแต่โซลาร์แม็กซิมัมในปี พ.ศ. 2501 ซึ่งแสงเหนือสามารถมองเห็นได้ไกลถึงจากโรม ราว 42° เหนือของเส้นศูนย์สูตร"Solar Storm Warning" , Science@NASA'', 10 March 2006, Accessed 26 Mar. 2010
# แจเน็ต แคลร์
แจเน็ต แคลร์ (ภาษาโปรตุเกส: Janete Clair; 25 เมษายน พ.ศ 2468 -  16 พฤศจิกายน พ.ศ 2526) เป็นนักเขียนบทโทรทัศน์และวิทยุชาวบราซิล เธอเสียชีวิตที่เมืองรีโอเดจาเนโร
# บอดี้สแลม ไลฟ์ อิน คราม
โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย (อังกฤษ : Soda Chang Present Bodyslam Live in Kraam By AirAsia) เป็นคอนเสิร์ตลำดับที่ห้าของบอดี้สแลม จัดเมื่อวันที่ 27 พฤศจิกายน พ.ศ. 2553 ณ ราชมังคลากีฬาสถาน ศูนย์กีฬาหัวหมาก โดยมีผู้เข้าชมประมาณ 65,000 คน โดยได้เปิดให้จอง ดีวีดี บันทึกการแสดงสดในวันที่ 4 มีนาคม พ.ศ.2554 ทางไทยทิคเก็ตเมเจอร์ และวางจัดจำหน่าย ดีวีดีคอนเสิร์ต เริ่มจัดส่งแก่ผู้ที่สั่งจองในวันที่ 30 เมษายน พ.ศ. 2554

การจำหน่ายบัตร
บัตรของคอนเสิร์ต โซดาช้าง พรีเซนท์ส บอดี้สแลม ไลฟ์ อิน คราม บาย แอร์เอเชีย นั้นได้เปิดให้จองบัตรในวันที่ 25 กันยายน พ.ศ. 2553 สำหรับผู้ที่เป็นสมาชิกของ จีเอ็มเอ็มไลฟ์ โดยให้จองเพียงบางส่วน(ยกเว้นบัตรโซนวีไอพี ที่เปิดให้จองทั้งหมด) และมีเวลาจำกัดในการเปิดให้จอง ต่อมาในเดือนตุลาคม ไทยทิคเก็ตเมเจอร์ จึงได้เปิดจองอย่างเต็มรูปแบบ โดยบัตรนั้นขายหมดภายใน 7 สัปดาห์บอดี้สแลม LIVE IN คราม บัตรหมดแล้ว ทีมงานหวั่น บัตรผีว่อนหน้างาน

โปรดักชั่น
ในช่วงสุดท้ายของคอนเสิร์ต O2 One บอดี้สแลมได้ประกาศว่าพวกเขาจะมีคอนเสิร์ตใหญ่ ครั้งใหม่ที่ราชมังคลากีฬาสถาน โดยทางค่ายได้ใช้ Social Network ในการประชาสัมพันธ์เรื่องการจัดคอนเสิร์ตครั้งนี้
ถัดมาไม่นาน ตูน (นักร้องนำ) เกิดอาการป่วยกะทันหัน ในคืนวันที่ 31 สิงหาคม พ.ศ. 2553 โดยต้องพัก 1 เดือน อย่างไรก็ตาม ต่อมาในงานแถลงข่าว ตูนได้บอกว่า เขาหายป่วยทันแน่นอน และยังได้กล่าวไว้อีกว่า  "คอนเสิร์ตนี้จะ เป็นไฮไลท์อีกครั้งในชีวิต เหมือนเป็นการเดินทางครั้งนึงที่เราอยากเจอกับแฟนเพลงในสถานที่ที่มัน ตื่นเต้นขึ้น ยิ่งใหญ่ขึ้น"

โดยบริษัทที่ทางทีมงานเลือกใช้ดูแลระบบแสง สี เสียงก็คือบริษัท MediaVision โดยใช้ระบบ Full Digital Recording เก็บเสียง เวทีมีขนาดประมาณ ความสูงกว่า 20 เมตร และมีความกว้างกว่า 120 เมตร

ส่วนการประชาสัมพันธ์ ทางวงได้เผยแพร่คลิปการนับถอยเพื่อเข้าสู่คอนเสิร์ต โดยวิดีโอแสดงถึงการทำเวที การซ้อม ชีวิตประจำวัน ของสมาชิกในวง ความยาวแต่ละคลิปประมาณ 1 นาที และ สปอนเซอร์มีการ Warp ลายเครื่องบินแบบพิเศษให้

 ลำดับเพลง

 ช่วงการแสดง 
 แสงสุดท้าย
 ให้รักคุ้มครอง
 Bodyslam
 คนที่ถูกรัก
 ขอบคุณน้ำตา
 ความซื่อสัตย์
 ห้ามใจ
 โทน
 ท่านผู้ชม
 หวั่นไหว
 ทางกลับบ้าน
 เปราะบาง
 เงา
 ปล่อย
 งมงาย
 ปลายทาง
 ยิ่งรู้ยิ่งไม่เข้าใจ
 แค่หลับตา
 Sticker feat. อุ๋ย บุดด้าเบลส & ฟักกลิ้ง ฮีโร่ 
 คนมีตังค์
 คิดฮอด feat. ศิริพร อำไพพงษ์
 คราม
 ยาพิษ

 Encore 
 อย่างน้อย feat. กบและอ็อฟ Big Ass
 เล่นของสูง feat. Big Ass
 คนไม่เอาถ่าน feat. Big Ass
 ความรัก
 อกหัก
 ความเชื่อ
# ชม นิมล
ชม นิมล  นักร้องนำในวงแด็งก์ฟีเวอร์ ซึ่งเป็นวงร็อกอเมริกันที่ใช้ภาษาเขมรเป็นภาษาหลักในการร้อง ซึ่งในวงของเธอมีเธอเป็นชาวเขมรเพียงคนเดียวในวง ส่วนคนอื่นในวงเป็นชาวอเมริกัน แต่อุปสรรคที่สำคัญคือ เธอไม่สันทัดในการใช้ภาษาอังกฤษ และเธอก็เริ่มเรียนรู้ต่อไป

ประวัติ
ชม นิมล เป็นชาวพนมเปญ ประเทศกัมพูชา เธอมีชื่อเสียงจากการเป็นนักร้องคาราโอเกะในกัมพูชา แต่ต่อมาเธอได้อพยพเข้าสู่ลองบีช รัฐแคลิฟอร์เนีย สหรัฐอเมริกา เพื่อทำงานในไนท์คลับในย่านลิตเติลพนมเปญ เพื่อนำรายได้ส่งไปยังครอบครัวที่ประเทศกัมพูชา ต่อมาอีธาน และแซ็ก ฮอล์ตซ์แมน สองพี่น้องซึ่งได้ท่องเที่ยวในประเทศกัมพูชา และเกิดแรงบันดาลใจในการตั้งวงร็อกที่ใช้ภาษาเขมรในการร้อง ต่อมาพวกเขาได้พบกับชม นิมล ในไนท์คลับแห่งหนึ่งในย่านลิตเติลพนมเปญ พวกเขาจึงได้รวบรวมคนเพื่อจัดตั้งวงแด็งก์ฟีเวอร์ขึ้น โดยผลงานชิ้นแรกของพวกเขา ได้นำเนื้อเพลงของนักร้องกัมพูชาในอดีตนำมาร้องใหม่ เช่น สิน สีสมุต, พัน รอน และรส สะเร็ยโสเทีย โดยใช้เนื้อร้องเดิมทั้งหมด โดยฮอล์ตซ์แมนเป็นผู้เรียบเรียงเนื้อร้องเป็นภาษาอังกฤษ

ปัจจุบันเธอและสมาชิกในวง ได้ออกอัลบั้มมาแล้วทั้งหมด  6 อัลบั้ม ซึ่งบางเพลงของพวกเขาได้รับการซื้อลิขสิทธิ์เพื่อใช้ประกอบในภาพยนตร์และซีรีส์อเมริกัน อย่าง City of Ghosts, Trueblood, Weeds, Broken Flowers

อัลบั้ม
Dengue Fever (2003)
Dengue Fever EP (อีพี, 2005)
Escape from Dragon House (2005)
Sip Off the Mekong (อีพี, 2006)
Venus On Earth (2008)
Sleepwalking Through the Mekong (2009)
# ศึกสวรรค์มหัศจรรย์ทะลุฟ้า
ศึกสวรรค์มหัสจรรย์ทะลุฟ้า   เป็นภาพยนตร์ชื่อดังของบอลลีวู้ดที่ออกฉายในปี พ.ศ. 2517 เรื่องราวกล่าวถึงอิทฤทธิ์ของพระศิวะ การสู้รบของพระพรหมและพระวิษณุ การวิวาห์ของพระศิวะและพระแม่ปารวตี การกำเนิดของพระขันทกุมารและพระพิฆเนศ และปาฏิหาริย์ของพระศิวะและพระแม่ปราวตี ส่วนตอนจบกล่าวถึงหนุมานได้สรรเสริญศิวลึงค์ ทั้ง 12 แห่งในอินเดีย นำแสดงโดย ดารา ซิงห์ สุมิตรา เทวี จายาศิริ กาดก้า ปัทมา คานนา สัตยาจิต และ อบี บัตตาชารยา
# ภาษาฮเร
ภาษาฮเร  มีผู้พูดทั้งหมด 113,000 คน (พ.ศ. 2542) ในเวียดนามทางภาคใต้ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรละติน ผู้พูดภาษานี้ส่วนใหญ่เป็นชาวคริสต์
# วิถีคนกล้า
วิถีคนกล้า เป็นภาพยนตร์ไทยที่ออกฉายในปี พ.ศ. 2534 กำกับโดย ยุทธนา มุกดาสนิท ซึ่งสร้างจากบทประพันธ์ชื่อเรื่องเดียวกันของ มาลา คำจันทร์(นักกวีซีไรต์) นำแสดงโดย นรินทร์ ทองคำ, ณหทัย พิจิตรา, ธิศวรรณ สุวรรณโพธิ์, จรัล มโนเพ็ชร และ พุฒิชัย (อครา) อมาตยกุล โดยมีประโยคจั่วหัวของเรื่องคือ "ทำให้คนอื่นกลัว ทำให้ไม่กลัวคนอื่น"TK park ชวนดูหนังไทยดีๆ ที่ยากจะลืมเลือน 

ภาพยนตร์ได้รับรางวัลมากมายจาก 3 สถาบัน แต่กลับไม่ประสบผลสำเร็จในแง่รายได้ ถึงแม้จะเป็นภาพยนตร์ที่ลงทุนสูงที่สุดในรอบปี 

 เรื่องย่อ 
วิถีคนกล้า เป็นเรื่องราวของชาวเขาเผ่าสมมติแห่งหนึ่ง ซึ่งการปกครองโดยยึดเอาผู้ชายเป็นใหญ่ ส่วนเพศหญิงเป็นเพียงแรงงานและเครื่องให้กำเนิดลูกเท่านั้น เมื่อจ่อปา (นรินทร์) ชายหนุ่มกล้าหาญที่ล้มล้างความงมงายของผู้นำคนเก่าด้วยคมดาบและความกล้า ดูเหมือนกำลังจะประสบความสำเร็จกับการเป็นผู้นำ ผิดกับจ่อมุ (พุฒิชัย) น้องชายที่ขี้ขลาด และต้องจบชีวิตเพราะความขลาดกลัวของตัวเองก่อนวัยอันควร  แต่สุดท้าย จ่อปาแปรเปลี่ยนความกล้าหาญเป็นความบ้าอำนาจ และทำให้เขาต้องพบจุดจบด้วยความอหังการ์ของตัวเอง

 รางวัล 
 รางวัลพระราชทานพระสุรัสวดี ครั้งที่ 15 ประจำปี พ.ศ. 2534
 ภาพยนตร์ยอดเยี่ยม
 ผู้กำกับการแสดงยอดเยี่ยม
 บทภาพยนตร์ดัดแปลงยอดเยี่ยม
 ลำดับภาพและตัดต่อยอดเยี่ยม
 ออกแบบและสร้างฉากยอดเยี่ยม
 เพลงประกอบยอดเยี่ยม
 ดาวรุ่งฝ่ายชาย (นรินทร์ ทองคำ)
 รางวัลภาพยนตร์ไทย ชมรมวิจารณ์บันเทิง ครั้งที่ 2 ประจำปี พ.ศ. 2534
 ภาพยนตร์ไทยยอดเยี่ยม 
 ผู้กำกับการแสดงยอดเยี่ยม 
 บทภาพยนตร์ยอดเยี่ยม 
 กำกับศิลป์ยอดเยี่ยม 
 ดนตรีประกอบยอดเยี่ยม 
 รางวัลสมาพันธ์ภาพยนตร์แห่งชาติ ครั้งที่ 1 ประจำปี พ.ศ. 2534
 กำกับศิลป์ยอดเยี่ยม
# แยกท่าโรงช้าง
สี่แยกท่าโรงช้าง หรือ สี่แยก กม.18 ตั้งอยู่บนจุดตัดของทางหลวงแผ่นดินหมายเลข 401 และ ถนนสายเอเชีย (ชุมพร-พัทลุง) ที่อำเภอพุนพิน จังหวัดสุราษฎร์ธานี 
ท่าโรงช้าง
# แยกปากลาว
สี่แยกปากลาว ตั้งอยู่บนจุดตัดของทางหลวงแผ่นดินหมายเลข 4   และ ทางหลวงแผ่นดินหมายเลข 415  ที่ตำบลนาเหนือ อำเภออ่าวลึก จังหวัดกระบี่ 

ปาวลาว
หมวดหมู่:ทางแยกในจังหวัดกระบี่
# ทางหลวงแผ่นดินหมายเลข 416
ทางหลวงแผ่นดินหมายเลข 416 สายฉลุง–สามแยก เป็นทางหลวงแผ่นดินที่เชื่อมจังหวัดสตูลเข้ากับจังหวัดตรัง อยู่ในความควบคุมของแขวงทางหลวงสตูล สังกัดสำนักงานทางหลวงที่ 18 (สงขลา) มีจุดเริ่มต้นจากสามแยกฉลุง ในอำเภอเมืองสตูล จังหวัดสตูล แล้วขึ้นเหนือไปสิ้นสุดที่สามแยกปะเหลียน อำเภอปะเหลียน จังหวัดตรัง มีระยะทางทั้งสิ้น 93.002 กิโลเมตร ปัจจุบันยุบรวมกับทางหลวงแผ่นดินหมายเลข 404

 รายละเอียดของเส้นทาง 
ทางหลวงแผ่นดินหมายเลข 416 เริ่มต้นบนทางหลวงแผ่นดินหมายเลข 406 ในอำเภอเมืองสตูล โดยมีเริ่มแรกจะเป็นถนนขนาด 4 ช่องจราจร วิ่งไปทางตะวันตกเฉียงเหนือผ่านอำเภอท่าแพ อำเภอละงู แล้วมุ่งขึ้นเหนือสู่อำเภอทุ่งหว้า โดยลดเหลือ 2 ช่องจราจร ไปสิ้นสุดบนทางหลวงแผ่นดินหมายเลข 404 ที่แยกปะเหลียน อำเภอปะเหลียน จังหวัดตรัง

 รายชื่อทางแยก 
จังหวัดสตูล
 เริ่มต้น (กิโลเมตรที่ 0+000)  ทางหลวงแผ่นดินหมายเลข 406 (ทางเหนือไปจังหวัดสงขลา ทางใต้ไปอำเภอเมืองสตูล)
 (กิโลเมตรที่ 22+780)  ทางหลวงแผ่นดินหมายเลข 4137 (ทางตะวันตกไปอำเภอควนกาหลง)
 (กิโลเมตรที่ 35+600)  ทางหลวงแผ่นดินหมายเลข 4052 (ทางใต้ไปท่าเรือปากบารา)
จังหวัดตรัง
 (กิโลเมตรที่ 89+052)  ทางหลวงแผ่นดินหมายเลข 4125 (ทางเหนือไปอำเภอย่านตาขาว)
 สิ้นสุด (กิโลเมตรที่ 92+982)  ทางหลวงแผ่นดินหมายเลข 404 (ทางใต้ไปอำเภอปะเหลียน ทางเหนือไปอำเภอย่านตาขาว และอำเภอเมืองตรัง)
# ฟุตบอลชิงแชมป์แห่งชาติยุโรป 1980
การแข่งขันฟุตบอลชิงแชมป์แห่งชาติยุโรป 1980 เป็นการแข่งขันฟุตบอลชิงแชมป์แห่งชาติยุโรปครั้งที่ 6 จัดขึ้นที่ประเทศอิตาลี ระหว่างวันที่ 11-22 มิถุนายน ค.ศ. 1980

 สนามแข่งขัน 
  Rome Milan Stadio Olimpico San Siro Capacity: 66,341 Capacity: 83,141 200px 200px Naples Turin Stadio San Paolo Stadio Comunale Capacity: 81,101 Capacity: 71,180 200px 200px

 รอบคัดเลือก 

ทีมชาติที่เข้ารอบสุดท้ายในฟุตบอลชิงแชมป์แห่งชาติยุโรป 1980:

 (เข้ารอบโดยอัตโนมัติเนื่องจากเป็นเจ้าภาพจัดการแข่งขัน)

 สนามแข่งขัน 
 โรม มิลาน เนเปิลส์ ตูริน สตาดิโอ โอลิมปิโก จูเซปเป เมอัซซา สตาดิโอ ซาน เปาโล สตาดิโอ โคมุนาเล Capacity: 86,500 Capacity: 85,700 Capacity: 72,800 Capacity: 50,000     

 ผู้เล่น 
ดูรายชื่อทั้งหมดได้ที่ ผู้เล่นในฟุตบอลชิงแชมป์แห่งชาติยุโรป 1980

 ผลการแข่งขัน 
 รอบแบ่งกลุ่ม 
 กลุ่ม A 
TeamPldWDLGFGAGDPts321042+25311143+1331114403301214−31

 กลุ่ม B 
TeamPldWDLGFGAGDPts312032+14312010+1431113303301224−21

 รอบชิงที่สาม 

 รอบชิงชนะเลิศ 

 ผู้ทำประตู 
3 ประตู
 เคลาส์ อัลลอฟส์

2 ประตู
 ฮอร์ส ฮรูเบชห์
 ซเดเน็ก เนโฮดา
 คีส คิสท์

1 ประตู
 แยน คูเลมันส์   
 จูเลียน คูลส์
 เอริก เกเรตส์
 เรเน ฟานเดอเรย์คเกน
 ลาดิสลาฟ เยอร์เกมิก 
 อันโตนิน ปาเนนกา
 ลาดิสลาฟ วิเซ็ก
 เทรเวอร์ บรู๊คกิง  
 เรย์ วิลกินส์
 โทนี วู้ดค็อก
 คาร์ล-ไฮซ์ รุมเมนิกเก 
 นิคอส อนาสโตปูลุส
 ฟรานเชสโก กราเซียนี 
 มาร์โก ทาร์เดลลี
 ยอห์นนี เรป 
 วิลลี ฟาน เดอ เคอร์คอฟ
 ดานี
 ควินี
# เฟลิคส์ มากัท
ว็อล์ฟกัง-เฟลิคส์ มากัท  เป็นอดีตนักฟุตบอลชาวเยอรมันเชื้อสายปวยร์โตรีโก เล่นในตำแหน่งกองกลาง
# มิเชล พรูดอม
มิเชล จอร์ส ฌอง กิสแลง พรูดอม  เป็นอดีตนักฟุตบอลชาวเบลเยียม ตำแหน่งผู้รักษาประตู ปัจจุบันเป็นผู้จัดการทีมสต็องดาร์ลีแยฌ
# การเปลี่ยนแปลงในระดับจิตวิญญาณ
การเปลี่ยนแปลงในระดับจิตวิญญาณ เป็นวลีที่มีความหมายทับซ้อนกันหลายอย่างซึ่งมีความหมายโดยนัยที่แตกต่างกัน:

ในทางจิตวิทยา การเปลี่ยนแปลงในระดับจิตวิญญาณเป็นที่เข้าใจกันในบริบทของระบบสร้างความหมายของแต่ละบุคคลIsraela Silberman (2005). Religion as a meaning system: Implications for the new millennium. Journal of Social Issues, v61 n4, pp641-663. DOI: 10.1111/j.1540-4560.2005.00425.x โดยเฉพาะอย่างยิ่ง ในความหมายที่เกี่ยวข้องกับแนวคิดของความศักดิ์สิทธิ์หรือความเข้าใจในพระเจ้าRobert A. Emmons (1999). The psychology of ultimate concerns: Motivation and spirituality in personality. New York: Guilford. แนวคิดทางจิตวิทยาเกี่ยวกับการรักษาสองวิธีมาจากเคนเน็ธ พาร์กาเมนต์ และเรย์มอนด์ พัลเลาต์เซียน:
 พาร์กาเมนต์กล่าวว่า "ณ แก่นของมัน การเปลี่ยนแปลงในระดับจิตวิทญญาณหมายถึงความเปลี่ยนแปลงรากเหง้าในพื้นที่ความศักดิ์สิทธิ์หรือคุณลักษณะของความศักดิ์สิทธิ์ในชีวิตของแต่ละบุคคล การเปลี่ยนแปลงในระดับจิตวิญญาณสามารถทำความเข้าใจได้ในแง่ของการบากบั่นรูปแบบใหม่"Kenneth I. Pargament. (2006). The meaning of spiritual transformation. In Joan D. Koss-Chioino & Philip Hefner (Eds.), Spiritual transformation and healing: Anthropological, theological, neuroscientific, and clinical perspectives (pp. 10-39), Walnut Creek, CA: AltaMira Press. ISBN 0759108676
 พัลเลาต์เซียนกล่าวว่า "การเปลี่ยนแปลงในระดับจิตวิญญาณประกอบด้วยการเปลี่ยนแปลงในระบบสร้างความหมายที่แต่ละบุคคลถือไว้เป็นพื้นฐานในการจำกัดความตัวเอง การตีความหมายของชีวิต จุดประสงค์ครอบและความเข้าใจในพระเจ้า"Raymond F. Paloutzian. (2005). Religious conversion and spiritual transformation: A meaning-system analysis. In Raymond F. Paloutzian & Crystal L. Park (Eds.), Handbook of the psychology of religion and spirituality (pp. 331-347), New York: Guilford. ISBN 1-57230-922-9

ในความเชื่อด้านจิตวิญญาณยุคใหม่ การเปลี่ยนแปลงในระดับจิตวิญญาณหมายถึงการกระทำที่เปลี่ยนแปลงส่วนที่ลึกที่สุดของวิญญาณมนุษย์โดยการทำให้เกิดขึ้นเองหรือผ่าน "พระเจ้า"
# ช่องแคบเกาหลี
ช่องแคบเกาหลี คือช่องแคบระหว่าง ประเทศเกาหลีใต้ และประเทศญี่ปุ่น โดยเชื่อมต่อระหว่างทะเลจีนตะวันออกกับทะเลญี่ปุ่น ในทางตะวันตกเฉียงเหนือของมหาสมุทรแปซิฟิก

 ภูมิศาสตร์ 
ทางตอนเหนือล้อมรอบโดยชายฝั่งส่วนใต้ของคาบสมุทรเกาหลี และทางใต้จรดกับทางฝั่งตะวันตกเฉียงใต้ของหมู่เกาะญี่ปุ่น ของเกาะคีวชู และเกาะฮนชู ช่องแคบนี้มีความกว้างประมาณ 200 กิโลเมตร (120 ไมล์) และมีความลึกเฉลี่ยประมาณ 90 ถึง 100 เมตร (300 ฟุต)

โดยมีเกาะสึชิมะที่แบ่งช่องแคบเกาหลีออกเป็นช่องตะวันตกกับช่องแคบสึชิมะ โดยช่องแคบตะวันตกนี้มีความลึกกว่า (ถึง 227 เมตร) และแคบกว่าช่องแคบสึชิมะ

 กระแสน้ำ 
มีสาขาของกระแสน้ำคูโรชิโอะไหลผ่านช่องแคบ สาขาของกระแสน้ำนี้มีความอุ่นและบางครั้งเรียกว่ากระแสน้ำสึชิมะ ซึ่งกำเนิดพร้อมกันกับหมู่เกาะของญี่ปุ่น ซึ่งในปัจจุบันได้พาดผ่านทะเลตะวันออกจากนั้นได้แบ่งออกเป็นแนวชายฝั่งของเกาะซาฮาลิน ในท้ายที่สุด ได้ไหลสู่มหาสมุทรแปซิฟิกเหนือผ่านทางช่องแคบส่วนเหนือของจังหวัดฮกไกโด และเข้าสู่ทะเลโอค็อตสค์ ทางตอนเหนือของเกาะซาฮาลิน ใกล้กับเมืองวลาดีวอสตอค ซึ่งลักษณะมวลของน้ำมีความต่างกันค่อนข้างหลากหลายเพราะความเค็มของน้ำค่อนข้างต่ำในชายฝั่งตะวันออกเฉียงใต้ของเกาหลีรวมไปจนถึงประเทศจีน

 ความสำคัญทางเศรษฐกิจ 
มีการส่งสินค้าระหว่างประเทศหลายเส้นทางผ่านทางช่องแคบ รวมถึงมีการบรรทุกจำนวนมากของท่าเรือทางตอนใต้ของเกาหลีใต้ ทั้งเกาหลีใต้และญี่ปุ่นต่างได้รับการจำกัดสิทธิเรียกร้องในอาณาเขตของพวกเขา ในช่องแคบนี้ถึง 3 ไมล์ทะเล (5.6 กม.) จากชายฝั่ง เพื่อให้มีการอนุญาตอย่างเสรีในการเดินทางผ่านช่องแคบนี้

มีเรือโดยสารหลายเส้นทางที่ผ่านช่องแคบนี้ โดยเรือพาณิชย์ข้ามฟากแล่นจากปูซาน ประเทศเกาหลีใต้ถึงท่าเรือญี่ปุ่น ประกอบด้วยเมืองฟูกูโอกะ สึชิมะ ชิโมโนเซกิ และฮิโรชิมะ เรือข้ามฟากยังเชื่อมต่อเกาะสึชิมะกับฟูกูโอกะ ส่วนเกาหลีใต้ได้แก่เกาะเชจูเชื่อมต่อกับเกาหลีแผ่นดินใหญ่ เรือข้ามฟากมีการเชื่อมต่อปูซานกับเมืองในญี่ปุ่นด้วยท่าเรือที่มีอยู่ในประเทศจีนสำหรับการเดินทางข้ามช่องแคบด้วยเช่นกัน

น่านน้ำของญี่ปุ่นขยายออกไปถึงสามไมล์ทะเล (5.6 กม.) เข้าไปในช่องแคบถึงระดับสิบสอง ตามที่รายงานเพื่ออนุญาตให้เรือรบกองทัพเรือสหรัฐติดอาวุธนิวเคลียร์ และเรือดำน้ำเพื่อการขนส่งทางช่องแคบโดยไม่เป็นการฝ่าฝืนข้อห้ามของประเทศญี่ปุ่น เมื่อเผชิญกับอาวุธนิวเคลียร์ในอาณาเขตนี้Kyodo News, "Japan left key straits open for U.S. nukes", เจแปนไทมส์, 2009. 6. 22.

 การตั้งชื่อของช่องแคบ 
คาบสมุทรเกาหลี - เกาะคีวชู  คาบสมุทรเกาหลี - เกาะสึชิมะ  เกาะสึชิมะ - เกาะคีวชูชื่อที่ใช้ในระดับนานาชาติ(โดยทั่วไปใช้ในภาษาอังกฤษ)Korea Strait"ช่องแคบเกาหลี"Korea Strait Western Channel"ช่องแคบเกาหลีฝั่งตะวันตก"Korea Strait Eastern Channel"ช่องแคบเกาหลีฝั่งตะวันออก"ชื่อเรียกในเกาหลีใต้ 대한해협Daehan Haehyeop"ช่องแคบเกาหลี"ชื่อเรียกในเกาหลีเหนือ 조선해협Chosŏn Haehyŏp"ช่องแคบเกาหลี"ชื่อเรียกในภาษาญี่ปุ่น対馬海峡Tsushima Kaikyō"ช่องแคบสึชิมะ"朝鮮海峡 หรือ 対馬海峡西水道Chōsen Kaikyō หรือ Tsushima Kaikyō Nishi-suidō"ช่องแคบเกาหลี" หรือ "ช่องแคบสึชิมะฝั่งตะวันตก"対馬海峡 หรือ 対馬海峡東水道Tsushima Kaikyō หรือ Tsushima Kaikyō Higashi-suidō"ช่องแคบสึชิมะ" หรือ "ช่องแคบสึชิมะฝั่งตะวันออก"